open-index/open-wikipedia-markdown huggingface dataset:
Εξίσωση ευθείας

Στα μαθηματικά, **γραμμική εξίσωση** (ή **πρωτοβάθμια εξίσωση** ή **εξίσωση ευθείας**) είναι μία αλγεβρική εξίσωση στην οποία κάθε όρος είναι είτε σταθερός ή γινόμενο σταθερού όρου επί μίας απλής μεταβλητής (μέχρι την πρώτη δύναμή της). Για μία μεταβλητή x, η εξίσωση έχει την μορφή 
:\alpha x + \beta = 0, 
όπου \alpha, \beta είναι οι σταθεροί συντελεστές της εξίσωσης και \alpha \neq 0. 

Στην γενική μορφή με n μεταβλητές x_1, \ldots, x_n, η εξίσωση έχει τη μορφή 
:\alpha_1 x_1 + \alpha_2 x_2 + \ldots + \alpha_n x_n + \beta = 0, 
όπου οι συντελεστές \alpha_1, \alpha_2, \ldots, \alpha_n δεν είναι όλοι μηδέν.

## Εξίσωση ευθείας δύο μεταβλητών
Μία μορφή εξίσωσης ευθείας δύο μεταβλητών  *x* και *y* είναι

:y = mx + b\,

όπου *m* και *b* είναι σταθερές. Η προέλευση του ονόματος "γραμμική" προέρχεται από το γεγονός ότι το σύνολο των λύσεων μιας τέτοιας εξίσωσης σχηματίζει μια ευθεία γραμμή στο επίπεδο. Στη συγκεκριμένη εξίσωση, ο συντελεστής m καθορίζει την κλίση ή κλίση της ευθείας αυτής, καθώς και ο σταθερό όρος "b" προσδιορίζει το σημείο στο οποίο η ευθεία τέμνει τον άξονα y.

### Γενική Μορφή
Η γενική μορφή της εξίσωσης της ευθείας είναι
:\alpha x + \beta y + \gamma = 0,
όπου \alpha και \beta δεν είναι συγχρόνως ίσα με το μηδέν. Η  γραφική παράσταση της εξίσωσης είναι μία  ευθεία γραμμή, και κάθε ευθεία γραμμή του επιπέδου μπορεί να παρασταθεί από την παραπάνω εξίσωση της ευθείας.

### Εξίσωση ευθείας που δίνεται σημείο της και ο συντελεστής διεύθυνσης
:y - y_0 = m(x - x_0)\,

όπου *m* είναι ο συντελεστής διεύθυνσης της ευθείας και  (*x<sub>0</sub>*,*y<sub>0</sub>*) είναι ένα σημείο της.

### Εξίσωση ευθείας που δίνονται δύο σημεία της
:y - y_1 = \frac{y_2 - y_1}{x_2 - x_1} (x - x_1)
όπου (x_1,y_1) and (x_2,y_2) είναι δύο σημεία της ευθείας με  x_2 ≠ x_1. Αυτή η μορφή είναι ισοδύναμη με την παραπάνω, καθώς ο συντελεστής διεύθυνσης *m* δίνεται από τη σχέση
:m = \frac{y_2 - y_1}{x_2 - x_1}

### Πολική μορφή εξίσωση ευθείας
:r=\frac{mr\cos\theta+b}{\sin\theta}
όπου m είναι ο συντελεστής διεύθυνσης και b ο σταθερός όρος.  Όταν *θ = 0* τότε δεν ορίζεται η πολική μορφή της εξίσωσης τη ευθείας.  
Η εξίσωση μπορεί να πάρει τη μορφή:
:r\sin\theta=mr\cos\theta+b\,

### Ειδικές περιπτώσεις
:y = b\,
Αυτή η μορφή παράγεται από τη γενική μορφή της εξίσωσης της ευθείας όταν *A* = 0 και *B* = 1. Η γραφική της παράσταση είναι μια οριζόντια ευθεία (παράλληλη με τον άξονα x) που τέμνει το άξονα *y* στο *b*.

:x = a\,
Αυτή η μορφή παράγεται από τη γενική μορφή της εξίσωσης της ευθείας όταν *A* = 1 και *B* = 0. Η γραφική της παράσταση είναι μια κατακόρυφη ευθεία (παράλληλη με τον άξονα y) που τέμνει το άξονα *x* στο  *a*. Ο συντελεστής διεύθυνσης της ευθείας δεν ορίζεται.

## Εξωτερικοί σύνδεσμοι
* Διαδραστική εφαρμογή για την επίλυση της πρωτοβάθμιας εξίσωσης
* Διαδραστική εφαρμογή για την εξίσωση της ευθείας
* Διαδραστική εφαρμογή για την επίλυση της εξίσωσης πρώτου βαθμού

## Δείτε επίσης
* Γραμμή
* Δευτεροβάθμια εξίσωση
* Τριτοβάθμια εξίσωση
* Εξίσωση τέταρτου βαθμού

Κατηγορία:Εξισώσεις
Κατηγορία:Πολυώνυμα
Κατηγορία:Ευθείες
Κατηγορία:Στοιχειώδης άλγεβρα
Διασυλλογικό πρωτάθλημα Ελλάδας επιτραπέζιας αντισφαίρισης ανδρών

Το **Διασυλλογικό πρωτάθλημα ανδρών** είναι η διοργάνωση μέσω της οποίας αναδεικνύεται ο πρωταθλητής σύλλογος στην Ελλάδα, στο άθλημα της επιτραπέζιας αντισφαίρισης. Διεξάγεται από το 1949 και από την ΕΦΟΕΠΑ από το 1956. Πολυνίκης του θεσμού με 19 κατακτήσεις είναι ο Ολυμπιακός, ο οποίος είναι και η πρωταθλήτρια ομάδα για το 2026.

## Ιστορικό αθλήματος
Η επιτραπέζια αντισφαίριση πρωτοεμφανίστηκε στην Ελλάδα το 1920. Τα πρώτα σωματεία που ιδρύθηκαν ήταν η Χ.Α.Ν Αθηνών, η Χ.Α.Ν Θεσσαλονίκης και ο Ο.Α. Αθηνών. Ακολούθησαν ο Αττικός Όμιλος, η Πανεπιστημιακή Λέσχη, ο Α.Ο.Καστέλας, ο Α.Ο.Κηφισιάς, ο Αστήρ Θεσσαλονίκης, η Μακάμπι Θεσσαλονίκης και η Υπαίθρια Ζωή. Το 1926 διεξάχθηκε το 1ο πανελλήνιο πρωτάθλημα με κανονισμούς του τένις (με σετ και γκέιμ), ενώ το 1940 το Πινγκ Πονγκ εντάχθηκε στο δυναμικό του ΣΕΓΑΣ. 

## Σύστημα διασυλλογικού πρωταθλήματος
Το διασυλλογικό πρωτάθλημα είναι χωρισμένο σε κατηγορίες. Ανώτατη κατηγορία είναι η Α1, ο νικητής της οποίας αναδεικνύεται πρωταθλητής σύλλογος ανδρών στην Ελλάδα, στο άθλημα της επιτραπέζιας αντισφαίρισης. Κάτω από την Α1 κατηγορία, υπάρχουν 8 βαθμίδες πρωταθλημάτων.

## Πρωταθλητές
*1948–49 ως 1968–69: Πανελλήνιο πρωτάθλημα
*1969–70 ως 1991–92: Α' Εθνική
*1992–93 ως σήμερα: Α1 Εθνική

### Σύνολο τίτλων

## Διοργανώσεις

### 2001-02
πηγή

### 2021-22 (Κανονική περίοδος και Τελική κατάταξη)                 2022-23 (Κανονική περίοδος και Τελική κατάταξη)
1ος Όμιλος                                                                                                                                                                                                                                                                                                                                                                                                                        

2ος Όμιλος       

Play-Off Θέσεις 1-4

Play-Off 5-8

Θέσεις 9-10

Α2 Εθνική

Η Α2 Εθνική διεξάγεται με 8 ομάδες. Ο πρωταθλητής σύλλογος κερδίζει την άνοδο στην Α1 της επόμενης περιόδου, ενώ ο δεύτερος και ο τρίτος συμμετέχουν σε αγώνες μπαράζ με τον έβδομο και τον έκτο της Α1, όπου οι 2 πρώτες ομάδες κερδίζουν τη συμμετοχή τους στο πρωτάθλημα της Α1.

**1** Αυτές οι ομάδες δεν συμμετείχαν για διάφορους λόγους στην Α1 της επόμενης περιόδου.

## Παραπομπές


## Πηγές
* Πρωταθλητές Ελλάδας, Επίσημος ιστότοπος της Ε.Φ.Ο.Επ.Α.
* Ψηφιακό αρχείο Αθλητικής Ηχούς
* https://app.ttscore.io/customer/24

## Εξωτερικοί σύνδεσμοι
* 

Κατηγορία:Πρωτάθλημα Ελλάδας επιτραπέζιας αντισφαίρισης ανδρών
Αντιμονοπωλιακή πολιτική

[thumb|220px|Ο γερουσιαστής John Serman, στενός συνεργάτης του Αμερικανού προέδρου (1889-1893) [Βενιαμίν Χάρισον, ήταν ο συντάκτης του αντιμονοπωλιακού νόμου του (1890)]][thumb|right|200px|<br />
'''Το δίκαιο του ανταγωνισμού'''<br />
   '''Βασικές έννοιες'''

* Ιστορία του [Δίκαιο ανταγωνισμού|δικαίου του ανταγωνισμού
*Μονοπώλιο
*Περιοριστικά μονοπώλια
*Φυσικό μονοπώλιο
*Φραγμοί
*Η συγκέντρωση αγοράς
*Ισχύς στην αγορά
*Συνειδητός παραλληλισμός
*Βασικές διευκολύνσεις

  **Ανταγωνιστικές πρακτικές**
*Συμπαιγνία
*Σχηματισμός καρτέλ
*Μποϊκοτάζ
*Επιθετική πολιτική τιμών
*Κακή χρήση των διπλωμάτων ευρεσιτεχνίας και πνευματικών δικαιωμάτων

**Αρχές επιβολής του νόμου και των οργανώσεων**
*Διεθνές Δίκτυο ανταγωνισμού
*Λίστα  των ρυθμιστικών αρχών ανταγωνισμού
Πηγή: Antitrust Act, 2 Ιουλίου 1890]]
Η **αντιμονοπωλιακή πολιτική** είναι όρος  οικονομικός και πολιτικός που χαρακτηρίζει μια κρατική παρέμβαση  σύμφωνα με τις αρχές του  δικαίου ανταγωνισμού και της επιβολής του νόμου με τη συνδρομή των αρμοδίων οργανώσεων που αποσκοπούν στην εξουδετέρωση των αυθαιρεσιών που προκύπτουν σε βάρος των καταναλωτών. Ο πρώτος δε νόμος που θεσπίστηκε κατά των αυθαιρεσιών των μονοπωλίων είναι η περίφημη Αntitrust Act  (1891) στις Η.Π.Α. επί προεδρίας του ρεπουμπλικανού προέδρου Βενιαμίν Χάρισον (Benjamin Harrison).

## Δείτε επίσης
* Αγορά (εμπόριο)
* Ανταγωνισμός
* Αγορανομική νομοθεσία
* Κέρδος (Οικονομικά)

## Παραπομπές


## Πηγές
* Robert L. Heilbroner, Οι φιλόσοφοι του οικονομικού κόσμου, 7η αναθεωρημένη μετάφραση, εκδ. Κριτική, 2000 ISBN 960-218-190-7
* Varian, Hal.P. Μικροοικονομική: μια σύγχρονη προσέγγιση, ed. Morton a company, 2006 ISBN 0393927024

Κατηγορία:Μικροοικονομική
Κατηγορία:Δίκαιο ανταγωνισμού
FG

Η συντομογραφία λατινικών χαρακτήρων **FG** ή **fg** (στην αγγλική γλώσσα προφέρεται εφ-τζι) μπορεί να αναφέρεται:

## Επιστήμη & τεχνολογία
* Στo fg, (**f**emto**g**ram) μονάδα μέτρησης μάζας, που ισοδυναμεί με 10-15 γραμμάρια.
* Στην fg (Unix), εντολή διαχείρισης εργασιών για το Unix.

## Γεωγραφικοί προσδιορισμοί
* Στη Γαλλική Γουιάνα, υπερπόντιο έδαφος κατά κωδικό FIPS PUB 10-4 ως **FG**
* Στη Φότζια (επαρχία) ως διακριτικά πινακίδων κυκλοφορίας οχημάτων.
1617 Αλσμίτ

Ο **Αλσμίτ (Alschmitt)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,719. Ανακαλύφθηκε το 1952 από τον Γάλλο αστρονόμο Λουί Μπουαγιέ, που παρατηρούσε από το Αλγέρι, και πήρε το όνομά του προς τιμή του Γάλλου αστρονόμου Αλφρέντ Σμιτ (*Alfred Schmitt*).

## Φυσικά χαρακτηριστικά
Η μέση διάμετρος του Αλσμίτ εκτιμάται σε 28 χιλιόμετρα περίπου. Ο Αλσμίτ περιστρέφεται γύρω από τον εαυτό του μία φορά κάθε 7,062 ώρες. Τα υπόλοιπα φυσικά χαρακτηριστικά του είναι άγνωστα.

## Εξωτερικοί σύνδεσμοι
* Τροχιά από το JPL (Java)

Αλσμιτ
Λοξάνδρα Σκαρλάτου

Η **Λοξάντρα Σκαρλάτου** ( περίπου 1605 - 1684 ) ήταν Ελληνίδα λογία του 17ου αιώνα και μητέρα γενάρχις του φαναριώτικου κλάδου της οικογένειας Μαυροκορδάτου. Γιος της ήταν ο Αλέξανδρος Μαυροκορδάτος ο «εξ απορρήτων».

## Βιογραφικά στοιχεία

Γεννήθηκε στο Φανάρι γύρω στο 1605 και ήταν κόρη του πλούσιου εμπόρου ζώων και προμηθευτή κρεάτων των οθωμανικών ανακτόρων και στρατευμάτων, Σκαρλάτου Μπεγλιτζή. Υπάρχει διχογνωμία ως προς το όνομά της καθώς από διάφορους ερευνητές αναφέρεται ως Λοξάνδρα, Ρωξάνδρα και Ρωξάνη. Έλαβε σημαντική μόρφωση, κάτι σπάνιο για τις γυναίκες εκείνης της εποχής, έχοντας ως δασκάλους της τον Ιωάννη Καριοφύλλη και τον Θεόφιλο Κορυδαλλέα.

Ούσα περιζήτητη νύφη, αρραβωνιάστηκε τον ηγεμόνα της Βλαχίας, Ματθαίο Βεσσαράβ, όμως λίγες ημέρες πριν το γάμο προσβλήθηκε από ευλογιά με αποτέλεσμα να χάσει το ένα της μάτι και να παραμορφωθεί το πρόσωπό της. Ο πατέρας της αποσιώπησε το γεγονός και προσπάθησε να εξαπατήσει τον μέλλοντα γαμπρό του, καλύπτοντας το πρόσωπο της Λοξάντρας με τούρκικη κουκούλα, όταν όμως κατά την μετάβασή της στο Βουκουρέστι ή στο Τυργοβίτσι, έγινε αντιληπτή η ασθένειά της, ο γάμος ακυρώθηκε και η ίδια επέστρεψε στην Κωνσταντινούπολη.

Γύρω στο 1635, παντρεύτηκε τον άσημο έμπορο μεταξιών Παντελή Μαυροκορδάτο
 από τη Χίο, γεγονός που δεν πέρασε ασχολίαστο. Από αυτόν το γάμο, η Λοξάνδρα απέκτησε δύο γιους, τους Αλέξανδρο και Ιωάννη και μια κόρη, τη Ζωή. To 1649 πέθανε ο σύζυγός της και η Λοξάνδρα μεγάλωσε μόνη τα παιδιά τους, φροντίζοντας να τους δώσει εξαιρετική μόρφωση. Η ίδια απεβίωσε το καλοκαίρι του 1684 στις φυλακές της Κωνσταντινούπολης, όπου είχε κλειστεί έπειτα από την αποτυχία των οθωμανικών στρατευμάτων κατά την πολιορκία της Βιέννης, για την οποία θεωρήθηκε, μεταξύ άλλων, υπεύθυνος και ο γιος της Αλέξανδρος, που υπηρετούσε ως Μέγας Διερμηνέας της Υψηλής Πύλης. Η κηδεία της πραγματοποιήθηκε την επόμενη ημέρα στο Χάσκιοϊ.

## Υστεροφημία

Η Λοξάντρα θεωρείτο γυναίκα υψηλής μόρφωσης και αναφέρεται ότι αποτέλεσε το πρότυπο για τις υπόλοιπες Φαναριώτισσες. Για τις γνώσεις της και τη μόρφωσή της, απέσπασε τους επαίνους, συγχρόνων και μεταγενεστέρων της, Ελλήνων λογίων όπως οι Καισάριος Δαπόντες, Ιάκωβος ο Αργείος, Μανουήλ Γεδεών, Κωνσταντίνος Άμαντος κ.ά. ενώ αναφέρεται πως είχε κερδίσει το θαυμασμό περιηγητών από την Ευρώπη που επισκέπτονταν την Κωνσταντινούπολη.

## Παραπομπές


## Πηγές
*Κούλα Ξηραδάκη, *Φαναριώτισσες*, εκδόσεις Φιλιππότη, Αθήνα, 1999.
* 

Κατηγορία:Έλληνες λόγιοι του 17ου αιώνα
Κατηγορία:Οικογένεια Μαυροκορδάτου
Νεκτάριος Ζαμπέλιος

Ο **Νεκτάριος Ζαμπέλιος** ήταν Έλληνας λόγιος του 17ου αιώνα.
## Βιογραφικά στοιχεία

Γεννήθηκε στη Λευκάδα περί το 1620 και λεγόταν κατά κόσμο Νικόλαος. Από νεαρή ηλικία έγινε μοναχός και μετονομάστηκε σε Νεκτάριος. Τα πρώτα γράμματα τα έμαθε στο σχολείο της μονής του Αγίου Γεωργίου του νησιού. Μετά πήγε στα Γιάννενα και από εκεί στο Καρπενήσι, όπου άκουσε τον Ευγένιο τον Αιτωλό. Επέστρεψε στην πατρίδα του το 1654 και έγινε διδάσκαλος και ιεροκήρυκας. Το 1678 επί πατριάρχη Διονυσίου Δ' διωρίστηκε επίτροπος της χηρεύουσας επισκοπής Λευκάδας. Απεβίωσε το 1690.
## Συγγράμματα
* Χρονικά περί σεισμών και διαφόρων άλλων αξιοπεριέργων γεγονότων
* Λόγοι Πανηγυρικοί
* Διάφορα Θεολογικά πονήματα και γραμματικά σημειώματα
## Πηγές
* 

Κατηγορία:Έλληνες λόγιοι του 17ου αιώνα
Αρσένιος Καλλούδης

Ο **Αρσένιος Καλλούδης** ήταν Έλληνας λόγιος του 17ου αιώνα.

## Βιογραφικά στοιχεία
Γεννήθηκε στην Κρήτη και ήταν ανιψιός του Γεράσιμου Βλάχου, από τον οποίο διδάχτηκε τα ελληνικά. Πήγε στην Πάδουα και καταρτίστηκε τελειότερα, και έγινε ηγητής του Κοτουνιανού Φροντιστηρίου, διαδεχόμενος τον Ιλαρίωνα Κιγάλα. Αργότερα χρημάτισε εφημέριος της εκκλησίας των Αγίων Αποστόλων στο προάστιο Ανεμόμυλος της Κέρκυρας, και ιεροκήρυκας της πόλης. Έγινε αργότερα ηγούμενος της Παναγίας της Παλαιοπόλεως στο προάστιο Γαρίτζας. Όταν ο θείος του προχειρίστηκε μητροπολίτης Φιλαδέλφειας ήρθε και ο Αρσένιος στην Βενετία και εκεί απεβίωσε το 1693, σε ηλικία περίπου 73 χρονών. Τον Καλλούδη επαινούν οι περιηγητές Σπον και Βέλερ που επισκέπτηκαν την Κέρκυρα, έχοντας και βιβλιοθήκη, της οποίας μέρος δώρησε στον Κερκυραίο ιερομόναχο Γεράσιμο Δαρκά.

## Συγγράμματα
* *Προσκυνητάριο των ιερών τόπον όπου ευρίσκονται στην αγίαν πόλιν Ιερουσαλήμ*
* *Λόγοι πανηγυρικοί*

## Παραπομπές


## Πηγές
* 

Κατηγορία:Έλληνες λόγιοι του 17ου αιώνα
Αντιπρόεδρος του Κιριμπάτι

Ο **Αντιπρόεδρος του Κιριμπάτι** (***Kauoman-ni-Beretitenti*** στη γλώσσα I-Kiribati) είναι ο αναπληρωτής αρχηγός Κράτους της Δημοκρατίας του Κιριμπάτι. Ασκεί τα καθήκοντα του Προέδρου προσωρινά ή μόνιμα, σε περίπτωση που ο τελευταίος δεν είναι ικανός να τα ασκήσει
 και είναι αρμόδιος για οποιαδήποτε εργασία της Κυβέρνησης την οποία θα του αναθέσει ο Πρόεδρος.
Ο διορισμός του γίνεται από τον Πρόεδρο. Ο Αντιπρόεδρος προέρχεται από το υπουργικό συμβούλιο κατά τη διάρκεια της θητείας της εκάστοτε Κυβέρνησης.. 

## Κατάλογος Αντιπροέδρων του Κιριμπάτι

## Παραπομπές


*
Τέιμα Ονόριο

Η **Τέιμα Ονόριο** (Teima Onorio, νέα ορθογραφία: **Teimwa**, 1963-) είναι πολιτικός και υπηρέτησε ως Αντιπρόεδρος της Δημοκρατίας του Κιριμπάτι από τις 28 Μαρτίου 2003 ως τις 12 Μαρτίου 2016. 

## Καριέρα
Είναι κόρη του Ρότα Ονόριο, Προέδρου του Συμβουλίου του Κράτους, ο οποίος ήταν υπηρεσιακός Πρόεδρος του Κιριμπάτι από τις 10 Δεκεμβρίου 1982 ως τις 18 Φεβρουαρίου 1983. Η Τέιμα υπηρέτησε την πρώτη της θητεία στο αξίωμα της Αντιπροέδρου από το 2003 ως το 2007, προτού επαναδιοριστεί.
Εκτός από Αντιπρόεδρος η Τενόριο είναι επίσης υπουργός Παιδείας, Νέας Γενιάς και Ανάπτυξης του Αθλητισμού. Το εν λόγω χαρτοφυλάκιο το κατείχε νωρίτερα, ενώ το 2007 τέθηκε επικεφαλής του υπουργείου Εμπορίου, Βιομηχανίας και Συνεργασίας για να επιστρέψει το 2008 στο υπουργείο Παιδείας, Νέας Γενιάς και Αθλητισμού.

Η Ονόριο υπηρέτησε ως μέλος της Βουλής στην περιφέρεια του Αροράε (Arorae) από το 1998 ως το 2002.. 

Ως Αντιπρόεδρος του Κιριμπάτι, εκπροσώπησε τον Όμιλο των Μικρών Νησιωτικών Κρατών στα Ηνωμένα Έθνη, απευθύνοντας ομιλία με θέμα την κλιματική αλλαγή.

## Παραπομπές


Κατηγορία:Αντιπρόεδροι του Κιριμπάτι
Αναστάσιος Κομνηνός

Ο **Αναστάσιος Κομνηνός** ήταν Έλληνας λόγιος του 17ου αιώνα.

## Βιογραφικά στοιχεία
Γεννήθηκε στην Κωνσταντινούπολη και καταγόταν από τον περιφανή οίκο των Κομνηνών. Ακολούθησε τον ασκητικό βίο και ήλθε στο Άγιο Όρος, όπου εξελέχθη ηγούμενος. Επί πατριάρχου Παρθένιου πήγε στη Γερμανία και στη Χάλε της Σαξωνίας. Το 1649 έφυγε από τη Χάλε και περιόδευσε στην Ελμστατν, Μπράουνσβαϊγκ και άλλες γερμανικές μεγαλουπόλεις.

## Πηγές
* 

Κατηγορία:Έλληνες λόγιοι του 17ου αιώνα
Νάκας

Ο **Νάκας** ήταν αγωνιστής της Ελληνικής Επανάστασης του 1821 από τη Νιβεάστα (Νυμφαίο) περιφερειακής ενότητας Φλώρινας. 

## Βιογραφικά στοιχεία

Ο Νάκας γεννήθηκε στα τέλη του 18ου αιώνα στη Νιβεάστα (Νυμφαίο) περιφερειακής ενότητας Φλώρινας. Συμμετείχε στις επιχειρήσεις των οπλαρχηγών της Φλώρινας, όταν κατά τη διάρκεια της εξέγερσης της Νάουσας (αρχές του 1822) ανέλαβαν, σε επικοινωνία με τους οπλαρχηγούς του Ολύμπου και του Βερμίου, να καταλάβουν τα *Στενά του [[Κλειδί Φλώρινας|Κλειδιού (Κιρλί Δερβέν)]]* προκειμένου να αποκλείσουν ενδεχόμενη κάθοδο Οθωμανικών στρατευμάτων από την περιοχή του Μοναστηρίου προς την περιοχή της Νάουσας. Μετά την αποτυχία της επανάστασης στη Μακεδονία κατέβηκε στη Νότια Ελλάδα, όπου πήρε μέρος σε αρκετές μάχες. Πολέμησε επίσης, στην πολιορκία του Μεσολογγίου, όπου και διακρίθηκε.

## Αναφορές


Κατηγορία:Αγωνιστές του 1821
Ιωάσαφ Λογοθέτης

Ο **Ιωάσαφ Λογοθέτης** ήταν Έλληνας λόγιος του 17ου αιώνα.
## Βιογραφικά στοιχεία
Γεννήθηκε στην Πελοπόννησο και μόνασε στην Αθήνα. Περιηγήθηκε την Ιταλία, ΙΣπανία, Γαλλία, Αγγλία και Γερμανία. 
## Πηγές
* 

Κατηγορία:Έλληνες λόγιοι του 17ου αιώνα
Τεγουαρέκα Τεντόα

Ο **Τεγουαρέκα Τεντόα** (Tewareka Tentoa, πέθανε στις 3 Νοεμβρίου 2000) ήταν πολιτικός από το Κιριμπάτι. Υπηρέτησε ως Αντιπρόεδρος για δύο θητείες από τις 12 Οκτωβρίου 1994 ως το 2000 επί προεδρίας του Τεμπουρόρο Τίτο. Η δεύτερη θητεία του Τεντόα διακόπηκε από τον αδόκητο θάνατό του.

## Βιογραφία
Καταγόταν από την Ονοτόα των  Νήσων Γκίλμπερτ και από το 1982 ως τον θάνατό του εκλεγόταν συνεχώς βουλευτής στην εκλογική περιφέρεια της γενέτειράς του. Ήταν παντρεμένος με την Μπέτα Τεντόα

Το 1983 ήταν υποψήφιος στις προεδρικές εκλογές αλλά ήρθε 4ος. Ήταν πρόεδρος του κόμματος *Reitan Kiribati* και διεκδίκησε ξανά το αξίωμα του Προέδρου στις εκλογές που έγιναν στις 30 Σεπτεμβρίου 1994. Στις εκλογές εκείνες ο Τεντόα ήρθε 2ος με 18,3% πίσω από τον Πρόεδρο Τεμπουρόρο Τίτο. 

## Θάνατος
Ο Τεντόα πέθανε εν ενεργεία στις 3 Νοεμβρίου 2000 κατά την δεύτερη θητεία του στο αξίωμα του Αντιπροέδρου. Ειδικότερα, ο θάνατός του επήλθε κατά τη διάρκεια ομιλίας του στη Βουλή. Τον διαδέχθηκε ο Μπενιάμινα Τίνγκα στις 17 Νοεμβρίου 2000.

## Συγγραφικό έργο
Έγραψε το έργο "Αυτό Είναι το Κιριμπάτι" (*This is Kiribati*), που εκδόθηκε το 1982.

## Παραπομπές


Κατηγορία:Αντιπρόεδροι του Κιριμπάτι
Μπενιάμινα Τίνγκα

Ο **Μπενιάμινα Τίνγκα** (Beniamina Tinga) είναι πολιτικός του Κιριμπάτι. Υπηρέτησε ως Αντιπρόεδρος από το 2000 ως το 2003. Χρημάτισε επίσης Υπουργός Οικονομίας και Σχεδιασμού.

## Καριέρα
Κατάγεται από το Νικινάου (Nikunau). Είναι γιος του υποψηφίου για τις προεδρικές εκλογές του 2012, Ριμέτα Μπενιάμινα. Ο Tίνγκα ήταν επίσης εκπρόσωπος του Διεθνούς Νομισματικού Ταμείου για το Κιριμπάτι.
 
Ο Τίνγκα ανέλαβε Αντιπρόεδρος στις 17 Νοεμβρίου του 2000, έπειτα από τον αδόκητο θάνατο του προκατόχου του, Τεγουαρέκα Τεντόα, στις αρχές εκείνου του μήνα. Υπηρέτησε ως Αντιπρόεδρος επί προεδρίας του Τεμπουρόρο Τίτο μέχρι το 2003.

## Παραπομπές


Κατηγορία:Αντιπρόεδροι του Κιριμπάτι
Ταομάτι Γιούτα

Ο **Ταομάτι Γιούτα** (*Taomati Iuta*, 2 Μαΐου 1939 - 5 Ιουνίου 2016) ήταν πολιτικός του Κιριμπάτι. Ανέλαβε Πρόεδρος του Κοινοβουλίου για την περίοδο 2011–2015. Υπηρέτησε στο αξίωμα του Αντιπροέδρου από το 1991 ως το 1994.

## Καριέρα
Γεννήθηκε στο νησί Μπέρου. Φοίτησε στο κολέγιο του Λέιστερ στην Αγγλία όταν ακόμα η χώρα του ήταν βρετανικό έδαφος και είχε την ονομασία Νήσοι Γκίλμπερτ. Δίδαξε σε σχολείο της δευτεροβάθμιας εκπαίδευσης στα νησιά και το 1970 έγινε μέλος της Κυβέρνησης.

Το 1978 εξελέγη στο πρώτο Κοινοβούλιο της ιστορίας του νησιού και κατήλθε ως υποψήφιος για το αξίωμα του ανώτερου υπουργού. Επιλέχθηκε από το Κοινοβούλιο ως ένας από τους 4 υποψήφιους για να οδηγήσουν τη χώρα στην ανεξαρτησία. Ήρθε 4ος και τελευταίος με ποσοστό 8,1% των ψήφων, αν και στη γενέτειρά του απέσπασε το 66,8% των ψήφων. Νικητής και πρώτος Πρόεδρος των νησιών αναδείχθηκε ο Γερέμια Ταμπάι με 55,5%.

Ο Γιούτα εκλεγόταν στη Βουλή συνεχώς ως το 1998. Συγκεκριμένα κέρδισε την έδρα του Μπερού στις εκλογές των ετών 1978, 1979, 1982, 1987, 1991 και 1994. Κατά την περίοδο αυτή, υπηρέτησε ως μέλος του υπουργικού συμβουλίου μέχρι το 1994, επί προεδρίας του Ταμπάι και του Τεατάο Τεανάκι. Ανάμεσα στα αξιώματα που ανέλαβε ήταν εκείνα του υπουργού Ανάπτυξης και Φυσικών Πόρων, Βιομηχανίας και Εργασίας, Εμπορίου, Μεταφορών και Επικοινωνιών, αλλά και εκείνο του Οικονομικών και Σχεδιασμού. Το 1991 ήταν Αντιπρόεδρος και παρέμεινε στο αξίωμα αυτό για 3 χρόνια.

Η θητεία του από το 1991 ως το 1994 ήταν και η τελευταία του στο Κοινοβούλιο.

Υπηρέτησε επίσης ως Πρόεδρος της Βουλής, αρχικά από τον Ιανουάριο ως τον Μάρτιο του 2003. Σημειώνεται ότι ο Πρόεδρος της Βουλής δεν εκλέγεται από το Κοινοβούλιο. Τον Μάρτιο του 2003 έπειτα από πρόταση μομφής, έπεσε η κυβέρνηση του Τίτο και ανέλαβε νέος Πρόεδρος της Βουλής ο Ίτερα Τεανγκάνα. Μετά τη διεξαγωγή των εκλογών του 2007, ο Γιούτα ήταν ξανά υποψήφιος για την προεδρία της Βουλής και νίκησε τον αντίπαλό του, Μάρτιν Τοφίνγκα, πρώην υπουργό, με 26 ψήφους έναντι 20.

Τον Νοέμβριο του 2010 ο Γιούτα απηύθυνε ομιλία στη διάσκεψη για τις κλιματικές αλλαγές που έγινε στην Ταράουα.

Τον Αύγουστο του 2011 έδωσε βαρυσήμαντη ομιλία  σε ειδική συνεδρίαση του Κοινοβουλίου για τις γυναίκες, λίγο πριν τις βουλευτικές εκλογές. Ο ίδιος παρότρυνε τις γυναίκες να μετέχουν στις εκλογές.

## Παραπομπές


Κατηγορία:Αντιπρόεδροι του Κιριμπάτι
Χαράλαμπος Σιμόπουλος

Ο **Χαράλαμπος Σιμόπουλος** (1874-1942) ήταν Έλληνας διπλωμάτης.

## Βιογραφικά στοιχεία

Εισήλθε στο διπλωματικό σώμα υπηρετώντας ως γραμματέας και τμηματάρχης στα προξενεία της Αλεξάνδρειας, της Μερσίνας, της Κωνσταντινούπολης (1901 - 1907) καθώς και στις πρεσβείες των Παρισίων και της Ρώμης (1914 - 1919). Την περίοδο 1920 - 1921 τοποθετήθηκε πρώτος πρεσβευτής της Ελλάδας στην Τσεχοσλοβακία, το 1922 Ύπατος Αρμοστής της Κωνσταντινούπολης μέχρι την είσοδο των Κεμαλικών στην πόλη, το 1929 πρεσβευτής στην Ουάσινγκτον ενώ για κάποιο διάστημα διετέλεσε πρεσβευτής στο Λονδίνο. Τον Σεπτέμβριο του 1941 διορίστηκε  μόνιμος υφυπουργός Εξωτερικών στην κυβέρνηση Εμμανουήλ Τσουδερού, θέση στην οποία παρέμεινε μέχρι το 1942.

Ήταν πρόεδρος της Ελληνικής Επιτροπής Ναυτιλιακής Συνεργασίας του Λονδίνου.

Απεβίωσε στο Λονδίνο. Το προσωπικό του αρχείο βρίσκεται στο St.Anthony’s College στην Οξφόρδη.

## Πηγές


Κατηγορία:Έλληνες διπλωμάτες
Κατηγορία:Έλληνες υφυπουργοί Εξωτερικών
Γεώργιος Μόδης

Ο **Γεώργιος Μόδης** (14 Μαΐου 1887 – 18 Ιουνίου 1975) ήταν Έλληνας πολιτικός και ένας από τους κυριότερους συγγραφείς του Μακεδονικού Αγώνα, στον οποίο έλαβε μέρος μόλις αποφοίτησε το 1906 από το Γυμνάσιο του Μοναστηρίου Πελαγονίας, ως μέλος του ανταρτικού σώματος του Γεωργίου Βολάνη.

## Βιογραφικά στοιχεία
Ο Γεώργιος Μόδης γεννήθηκε το 1887 στο Μοναστήρι Πελαγονίας. Τελείωσε το γυμνάσιο Μοναστηρίου και στη συνέχεια κατατάχθηκε στο αντάρτικο σώμα του Κρητικού Γ. Βολάνη που δρούσε στο Μορίχοβο. Συμμετείχε σε πολλές συμπλοκές με Βούλγαρους κομητατζήδες και Οθωμανικά στρατεύματα και τραυματίστηκε σε μάχη με Οθωμανικό στρατό στη Μπέσιστα του Μοριχόβου. Μετά τον τραυματισμό του εγκατέλειψε την ένοπλο δράση και η *Εσωτερική Οργάνωση Μοναστηρίου* τον διόρισε γραμματέα στη *Μητρόπολη [[Αλμωπία|Μογλενών]] και [[Φλώρινα|Φλωρίνης]]*, στη Φλώρινα, το 1909, όπου υπηρέτησε για μικρό διάστημα. Στη συνέχεια επέστρεψε στο Μοναστήρι και δημοσιογράφησε στην εφημερίδα *[[Φως (εφημερίδα)|Φως]]* που εξέδιδε η *Πολιτική Λέσχη Μοναστηρίου*.

Σπούδασε νομική στο Πανεπιστήμιο Αθηνών και εμπορικές επιστήμες στην *Ακαδημία [[Όθων Ρουσόπουλος|Όθωνος Ρουσόπουλου]]*. Εκλέχτηκε επί σειρά ετών, βουλευτής Φλώρινας και διατέλεσε Νομάρχης Φλώρινας. Την περίοδο 1932 – 1933 ανέλαβε Γενικός Διοικητής Ηπείρου. Κατά τη διάρκεια της Γερμανικής κατοχής, συνελήφθη από τους Γερμανούς και φυλακίστηκε στο στρατόπεδο «Παύλου Μελά» στη Θεσσαλονίκη. Μετά την απόλυσή του από τις φυλακές, φυγαδεύτηκε στη Μέση Ανατολή. Τον Οκτώβριο του 1944 επέστρεψε στην Ελλάδα και διορίστηκε από τον Γεώργιο Παπανδρέου, Γενικός Διοικητής Μακεδονίας. Το 1950 ανέλαβε Υπουργός Εσωτερικών και το 1951 υφυπουργός Παιδείας. Ανέπτυξε πλούσιο συγγραφικό έργο με κυριότερα έργα τα: «Μακεδονικές Ιστορίες» και «Αγώνες στη Μακεδονία» του οποίου τη συγγραφή δεν πρόλαβε να τελειώσει, καθώς πέθανε στις 18 Ιουνίου του 1975. Υπήρξε μέλος της Εταιρείας Μακεδονικών Σπουδών, και οργάνωσε πολλές επιτροπές Μακεδονομάχων με σκοπό την ανέγερση ανδριάντων των Μακεδονομάχων. Διατέλεσε πρόεδρος της επιτροπής για την ανέγερση αγαλμάτων του Μεγάλου Αλεξάνδρου, του Φιλίππου Β΄ και του Αριστοτέλη. Κατά τη διάρκεια της επταετίας εξαναγκάστηκε από το καθεστώς, να παραιτηθεί από την προεδρία της επιτροπής.

Το 2011, με δαπάνες του Συλλόγου Μοναστηριωτών Φλωρίνης και Πέριξ «Η ΕΛΠΙΣ», ανεγέρθηκε προτομή του στην κεντρική πλατεία της Φλώρινας, που φέρει το όνομά του *(πλατεία Γεωργίου Μόδη)*.

## Παραπομπές


Κατηγορία:Έλληνες βλάχικης καταγωγής
Κατηγορία:Μακεδονομάχοι
Κατηγορία:Βλάχοι στρατιωτικοί
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Βουλευτές Φλώρινας
Κατηγορία:Νομάρχες Φλώρινας
Κατηγορία:Έλληνες υφυπουργοί Εθνικής Παιδείας και Θρησκευμάτων
Κατηγορία:Έλληνες υπουργοί Εσωτερικών
Κατηγορία:Έλληνες συγγραφείς του 20ού αιώνα
Κατηγορία:Έλληνες δημοσιογράφοι του 19ου αιώνα
Κατηγορία:Έλληνες υφυπουργοί Γενικοί Διοικητές Ηπείρου
Κατηγορία:Βουλευτές Φλώρινας - Καστοριάς
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Άνω Κόνφερενς

Το **Άνω Κόνφερενς** (Upper Conference) είναι ένα χωριό της Γρενάδας. Βρίσκεται στην ενορία του Αγίου Ανδρέα. Βρίσκεται βορειοανατολικά της Γρενάδας, στο βόρειο τμήμα του Αγίου Ανδρέα. Πήρε το όνομά του από μια άλλη πόλη, το Κόνφερενς.

## Δείτε επίσης
* Κατάλογος πόλεων της Γρενάδας

Κατηγορία:Πόλεις της Γρενάδας
Πέρλες (Γρενάδα)

Οι **Πέρλες** (Pearls) είναι ένα χωριό της Γρενάδας. Βρίσκεται στην ενορία του Αγίου Ανδρέα. Από αυτήν πήραν το όνομά τους οι Άνω Πέρλες και οι Κάτω Πέρλες.

## Δείτε επίσης
* Κατάλογος πόλεων της Γρενάδας

Περλες
Κάτω Πέρλες

Οι **Κάτω Πέρλες** (Lower Pearls) είναι ένα χωριό της Γρενάδας. Βρίσκεται στην ενορία του Αγίου Ανδρέα. Βρίσκεται νοτιοανατολικά της Γρενάδας. Πήρε το όνομά της από μια άλλη πόλη, τις Πέρλες. 

## Δείτε επίσης
* Κατάλογος πόλεων της Γρενάδας

Κατω Περλες
Βαλτάζαρ (Γρενάδα)

Το **Βαλτάζαρ** (Balthazar) είναι ένα χωριό της Γρενάδας. Βρίσκεται στην ενορία του Αγίου Ανδρέα. Από αυτό πήρε το όνομά του το Μπαλτάζαρ ρίβερ.
## Δείτε επίσης
* Κατάλογος πόλεων της Γρενάδας

Βαλταζαρ
Γιούνιον Βίλλατζ

Το **Γιούνιον Βίλλατζ** (Union Village) είναι ένα χωριό της Γρενάδας. Βρίσκεται στην ενορία του Αγίου Ανδρέα. Βρίσκεται στα ανατολικά παράλια της Γρενάδας, στο κεντρο-ανατολικό τμήμα του Αγίου Ανδρέα. Βρίσκεται πολύ κοντά στη Γκρενβίλ.

## Δείτε επίσης
* Κατάλογος πόλεων της Γρενάδας

## Παραπομπές


Κατηγορία:Πόλεις της Γρενάδας
Ντανφερμλάιν, Γρενάδα

Η **Ντανφερμλάιν** (Dunfermline) είναι ένα χωριό της Γρενάδας. Βρίσκεται στην ενορία του Αγίου Ανδρέα. Πήρε το όνομά της από το Ντανφερμλάιν, μια πόλη της Σκωτίας.

Η πόλη βρίσκεται κοντά στη Γκρενβίλ.

## Ιστορία
Ο Έρικ Γκαίρι (Eric Gairy), ο πρώτος πρωθυπουργός της Γρενάδας γεννήθηκε στη Ντανφερμλάιν.

## Δείτε επίσης
* Κατάλογος πόλεων της Γρενάδας

Κατηγορία:Πόλεις της Γρενάδας
Λα Φιλέτ

Η **Λα Φιλέτ** (La Fillete) είναι ένα χωριό της Γρενάδας. Βρίσκεται στην ενορία του Αγίου Ανδρέα. Είναι η πρωτεύουσα του Άγιου Ανδρέα Βορειοδυτικά.

## Δείτε επίσης
* Κατάλογος πόλεων της Γρενάδας

Κατηγορία:Πόλεις της Γρενάδας
Γιάννης Σμαραγδής

Ο **Γιάννης Σμαραγδής** (Γωνίες Μαλεβιζίου Ηρακλείου, 25 Απριλίου 1946) είναι Έλληνας σκηνοθέτης και σεναριογράφος.

## Βιογραφικά στοιχεία
Μεγάλωσε στο Ηράκλειο Κρήτης και σπούδασε σκηνοθεσία στην Ελλάδα και το Παρίσι. Εμφανίστηκε το 1972 με τη μικρού μήκους ταινία *Δύο τρία πράγματα...*, η οποία βραβεύτηκε στην Ελλάδα και διακρίθηκε στο Φεστιβάλ του Μόντρεαλ στον Καναδά. 

H ταινία του, El Greco (2007), σημείωσε αξιοσημείωτη εμπορική και καλλιτεχνική επιτυχία κερδίζοντας 8 βραβεία στο Φεστιβάλ Θεσσαλονίκης, ενώ βρίσκεται στην πέμπτη θέση της λίστας του box office ελληνικών ταινιών όλων των εποχών,  με περισσότερα από 1.192.315 εισιτήρια.  

Έχει διδάξει ΜΜΕ στο Πάντειο Πανεπιστήμιο και σενάριο και σκηνοθεσία σε σχολές κινηματογράφου. Ως συγγραφέας έχει εκδώσει τα βιβλία *Γεωγραφία του μη ορατού* (1995), *Καβάφης - λογοτεχνική μορφή του σεναρίου Καβάφης* (1996) και το διήγημα *Η ελαφίνα της πλατείας Χαλανδρίου* (2006).

Στις 21 Οκτωβρίου 2024 εκλέχτηκε τακτικό μέλος της Ευρωπαϊκής Ακαδημίας Επιστημών και Τεχνών (European Academy of Sciences and Arts).

## Φιλμογραφία

### Κινηματογράφος
* *Κελί μηδέν*, 1975
* *[[Το τραγούδι της επιστροφής (ταινία)|Το τραγούδι της επιστροφής]]*, 1983
* *Καβάφης*, (Cavafy), 1996
* Ελ Γκρέκο (El Greco), 2007
* ''Ο Θεός αγαπάει το χαβιάρι'', (God Loves Caviar), 2012
* ''Καζαντζάκης'' (Kazantzakis), 2017
* *[[Καποδίστριας (ταινία)|Καποδίστριας]]* (The Governor), 2025. 

#### Τηλεόραση - ντοκιμαντέρ
* Αναφορά στον Καποδίστρια (ντοκιμαντέρ), 2021
* Αναζητώντας τον Ιωάννη Βαρβάκη (ντοκιμαντέρ), 2009
* Σπύρος Λούης (δραματοποιημένο ντοκιμαντέρ), 2004
* Χριστιανικά Μνημεία (ντοκιμαντέρ), 2004
* Τα Χαϊδεμένα παιδιά (τηλεοπτική σειρά) 2001
* Η Δε Πόλις Ελάλησεν (σειρά 32 ντοκιμαντέρ), 1993
* Μειδιώμεν καθ'οδόν (σειρά, ντοκιμαντέρ) 1989
* Χαίρε Τάσο Καρατάσο ( Τηλεοπτική σειρά 13 επεισοδίων) (Ave Taso Karatasso), 1987
* Χατζημαννουήλ (τηλεοπτική σειρά 13 επεισοδίων), 1985
* Καλή σου Νύχτα κυρ’ Αλέξανδρε... (τηλεταινία), 1981
* Δύο τρία πράγματα. (ταινία μικρού μήκους), 1972
* Σιγά... η πατρίδα κοιμάται. (Σειρά, 13 επεισόδια) 1988

## Παραπομπές


## Εξωτερικοί σύνδεσμοι
* Αλέξανδρος Φιλμ, Ιωάννης Σμαραγδής
* patris.gr, Πλήθος βραβείων και διακρίσεων
* The Internet Movie Database, Yannis Smaragdis
* Γιάννης Σμαραγδής, βιογραφικό και προσωπικές αρθρογραφίες του σκηνοθέτη στον ιστότοπο Aixmi.gr

### Ψηφιακό αρχείο ΕΡΤ
* 
* 
* 
* 
* 
* 
* 

Κατηγορία:Έλληνες σκηνοθέτες
Κατηγορία:Έλληνες σεναριογράφοι
Κατηγορία:Έλληνες παραγωγοί ταινιών
Μάμα Καν

Το **Μάμα Καν** (Mamma Cannes) είναι ένα χωριό της Γρενάδας. Βρίσκεται στην ενορία του Αγίου Ανδρέα. Είναι από τις νοτιότερες πόλεις του Αγίου Ανδρέα. Βρίσκεται στα σύνορα μεταξύ Άγιου Δαβίδ. Βρίσκεται πολύ κοντά στο Κροσού και στην Άνω Λα Ταντ.

## Δείτε επίσης
* Κατάλογος πόλεων της Γρενάδας

Μαμα Καν
Μαρκί

Το **Μαρκί** (*Marquis*) είναι μια πόλη της Γρενάδας. Είναι η δεύτερη μεγαλύτερη πόλη στην ενορίας του Αγίου Ανδρέα και η του Άγιου Ανδρέα Νοτιοανατολικά (πρωτεύουσα είναι η Γκρενβίλ).   

## Γεωγραφία
Το Μαρκί βρίσκεται κεντρο-ανατολικά της ενορίας, ανατολικά της Γρενάδας.

Η πόλη βρίσκεται κοντά στο Ντεμπλάντο και τη Γκρενβίλ.

## Ιστορία
Το 1995-1996 ο λόφος Μπατλ Χιλ (*Battle Hill*) του Μαρκίζ ανήκε στους Γάλλους. Το Μαρκίζ από το 1995 έως το 1996 ήταν η πρωτεύουσα του Αγίου Ανδρέα. Μετά μετακινήθηκε στη Γκρενβίλ.

## Κτήρια-οδοί
Η εκκλησία του Μαρκί είναι η αρχαιότερη στη Γρενάδα και μια από τις αρχαιότερες στις Δυτικές Ινδίες. Ιδρύθηκε τον Μάιο του 1927.

## Δείτε επίσης
* Κατάλογος πόλεων της Γρενάδας

## Παραπομπές


Μαρκι
Δήμοι του Λίχτενσταϊν

Το **[[Λίχτενσταϊν|Πριγκηπάτο του Λίχτενσταϊν]]** διαιρείται σε 11 δήμους (Γκεμάιντε), οι οποίες ομαδοποιούνται σε 2 περιφέρειες, την Όμπερλαντ και την Ούντερλαντ.

## Περιφέρειες

## Δήμοι

## Περίκλειστα και αποσπασμένα εδάφη
[thumb|300px|right|Οι Δήμοι του Λίχτενσταϊν με τα [Περίκλειστο και αποσπασμένο έδαφος|περίκλειστα και τα αποσπασμένα τους εδάφη.]]

Παρά το μικρό τους μέγεθος, 7 δήμοι του Λίχτενσταϊν έχουν περίκλειστα και αποσπασμένα εδάφη:
*Μπάλτσερς: 2 αποσπασμένα εδάφη, Γκάπφαχλ και Γκουσγκφίλ/Μάττα/Γκίσγκλε
*Έσεν: 1 αποσπασμένο έδαφος, Ραϊνάου–Τέντσα  
*Γκάμπριν: 1 αποσπασμένο έδαφος, Νέντλερ Μπεργκ
*Πλάνκεν: 4 αποσπασμένα εδάφη, από τα οποία το ένα είναι περίκλειστο έδαφος, Ριτ, Βες, Πλάνκνερ Νόιγκριτ, Πλάνκνερ Γκαρσέλλι
*Σάαν: 4 αποσπασμένα εδάφη, από τα οποία το ένα είναι περίκλειστο έδαφος, Μπρούννενεγκ, Πλάνκερ Νόιγκριτ, Γκριτς, Γκουσγκ  
*Τρίζενμπεργκ: 1 αποσπασμένο έδαφος, Τούρνα ουντ Σαράις
*Βαντούζ: 6 αποσπασμένα εδάφη, από τα οποία δύο είναι περίκλειστα εδάφη, Βαντούτσερ Ριτ, Φορστ, Ριττιστάιν, Ντάχσεγκ, Χιρντερφάλορς, Πρανταμέε-Χαχνενσπίλ


Κατηγορία:Διοικητικές διαιρέσεις του Λίχτενσταϊν
Λιχτενσταιν, Δημοι
Λιχτενσταιν 1
Δημοι, Λιχτενσταιν
Εύβοιος

Ο **Εύβοιος** ήταν αρχαίος Έλληνας ποιητής καταγόμενος από την Πάρο, εξ ου αποκαλούμενος και *Εύβοιος ο Πάριος*. 

Εκ των ποιημάτων του προσδιορίζεται ότι άκμασε περί τον 4ο αιώνα π.Χ.. Έγραψε πολλές παρωδίες επί των Ομηρικών Επών σε τέσσερα βιβλία. Στα ποιήματά του αυτά αναφέρεται ιδιαίτερα στους αρχαίους Αθηναίους με έντονη ειρωνεία και σκληρό σαρκασμό για το πολίτευμά τους και τις διάφορες πολεμικές επιχειρήσεις που έκαναν στον ελλαδικό χώρο, μετά τους Περσικούς πολέμους, καταλαμβάνοντας πόλεις - κράτη για να τις υποτάξουν στη συμμαχία τους, προκειμένου στη συνέχεια να τις αφαιμάσσυν οικονομικά.

Πολλοί ιστορικοί φιλικά προσκείμενοι στους Αθηναίους υποστηρίζουν ότι ο Εύβοιος έγραψε εκείνες τις παρωδίες και σαρκασμούς για να ευχαριστήσει τον Βασιλέα των Μακεδόνων Φίλιππο Β', που υπόψη την ίδια εποχή αναμενόταν ως απελευθερωτής των νήσων του Αιγαίου.

Κατά τον Πολέμωνα, από τους πολλούς ποιητές παρωδιών ο Εύβοιος ο Πάριος είναι "*ο ενδοξότερος*". χαρακτηρίζοντάς τον επίσης "*των Αθηναίων λοιδορησάμενος*". Από τα ποιήματα του Ευβοίου που έγραψε σε ομηρικούς εξαμέτρους ελάχιστα έχουν διασωθεί.

## Πηγές
* *Εγκυκλοπαίδεια Πάπυρος Larousse Britannica*, τόμ. 25ος, σελ. 74
* *Νεώτερον Εγκυκλοπαιδικόν Λεξικόν Ηλίου*, τόμ. 8ος, σελ. 397

## Αναφορές


Κατηγορία:Αρχαίοι Έλληνες σατιρικοί ποιητές
Βιογραφίαι των εν τοις γράμμασι διαλαμψάντων Ελλήνων από της καταλύσεως της βυζαντινής αυτοκρατορίας μέχρι της ελληνικής εθνεγερσίας

Το βιβλίο **Νεοελληνική Φιλολογία: Βιογραφία των εν τοις γράμμασι διαλαμψάντων Ελλήνων, από της καταλύσεως της Βυζαντινής Αυτοκρατορίας μέχρι της Ελληνικής εθνεγερσίας (1453-1821)** είναι έργο του Έλληνα ιστορικού Κωνσταντίνου Σάθα. Βραβεύθηκε στον φιλολογικό διαγωνισμό του Εθνικού Πανεπιστημίου το 1867.

Στις αρχές του 19ου αιώνα ο Γεώργιος Ζαβίρας από την Σιάτιστα συγκέντρωσε τις βιογραφίες των Ελλήνων λογίων που άκμασαν την εποχή μετά την Άλωση της Κωνσταντινούπολης. Το χειρόγραφό του έμεινε ανέκδοτο. Το 1812 η Ιόνιος Ακαδημία συνέταξε ένα ερωτηματολόγιο το οποίο απηύθυνε στους σοφούς και μορφωμένους Έλληνες με σκοπό την συστηματική μελέτη. Ακόμα αργότερα, το 1865 το Εθνικό Πανεπιστήμιο πρότεινε ως θέμα του Ροδοκανάκειου Διαγωνισμού την έρευνα της ιστορίας της Ελληνικής παιδείας από την άλωση της Κωνσταντινουπόλεως μέχρι το 1821 και συνέταξε εκ νέου ερωτηματολόγιο. Ο Κωνσταντίνος Σάθας συγκέντρωσε το πλούσιο υλικό, το οποίο είχε συλλέξει από τις μελέτες του και από περιοδείες από όλη την Ελλάδα και την Ευρώπη. Το βιβλίο έλαβε μέρος στον διαγωνισμό αποσπώντας το πρώτο βραβείο στις 7 Μαΐου 1867. Το βιβλίο εκδόθηκε το 1868 στην Αθήνα και έκτοτε επανεκδόθηκε πολλές φορές.

Οι βιογραφίες των λογίων Ελλήνων παρατίθενται χρονολογικά από τον 15ο και μέχρι τον 19ο αιώνα. Κάθε βιογραφία συνοδεύεται όσο το δυνατόν με κατάλογο των συγγραμμάτων, και στοιχεία περί εκδόσεως ή τόπου εύρεσης αυτών.

Το έργο είναι το πρώτο και πλήρες έργο του είδους του στην νεώτερη ιστορία της Ελλάδας, αποτελεί την βάση της νεοελληνικής φιλολογίας.

Ο Σάθας συνέχισε το έργο του με το «Νεοελληνικής Φιλολογίας Παράρτημα» που εξέδωσε ο ίδιος το 1870. Ακολούθησαν επίσης και έργα άλλων συγγραφέων και ιστοριοδιφών φιλολόγων, όπως του Δημήτριου Βικέλα, του Ανδρόνικου Δημητρακόπουλου, του Αναστάσιου Πολυζωίδη, του Αλέξανδρου Ρίζου Ραγκαβή και άλλων.
## Πηγές
* 

## Παραπομπές


## Εξωτερικοί σύνδεσμοι
* Πανεπιστήμιο της Καλιφόρνιας - Διαδικτυακή σύνδεση

Κατηγορία:Βιβλία Αναφοράς
Κατηγορία:Φιλολογία
Stop Online Piracy Act

Το **Stop Online Piracy Act** (**SOPA**, **ΣΟΠΑ**, σε μετάφραση **Νόμος «Σταματήστε την πειρατεία στο Ίντερνετ»** ή **Νόμος κατά της πειρατείας στο Διαδίκτυο**), γνωστό επίσης ως H.R. 3261 , είναι νομοσχέδιο που είχε υποβληθεί στην Βουλή των Αντιπροσώπων των Ηνωμένων Πολιτειών στις 26 Οκτωβρίου 2011 με σκοπό την επέκταση των δυνατοτήτων των Σωμάτων Ασφαλείας των Ηνωμένων Πολιτειών και των κατεχόντων πνευματικών δικαιωμάτων για να αντιμετωπίσουν την διαδικτυακή πειρατεία πνευματικής ιδιοκτησίας και απομιμητικών προϊόντων («προϊόντων-μαϊμού»). Μετά από διαμαρτυρίες πολιτών και οργανισμών στο διαδίκτυο, το νομοσχέδιο αποσύρθηκε στις 20 Ιανουαρίου 2012, ενώ η επιτροπή δεσμεύτηκε να βρει λύση στο πρόβλημα της διαδικτυακής πειρατείας, αναβάλλοντας την εκτίμηση νέας νομοθεσίας μέχρι να δημιουργηθεί ευρύτερη συμφωνία.

## Δείτε επίσης
*Εμπορική Συμφωνία Κατά της Παραποίησης

## Παραπομπές

## Εξωτερικοί σύνδεσμοι

Κατηγορία:Δίκαιο Ηνωμένων Πολιτειών
Κατηγορία:Διανοητική ιδιοκτησία
Ρούγκελ

thumb|150px|right|Τοποθεσία του Ρούγκελ στο Λίχτενσταϊν
thumb|200px|right|Ρούγκελ
Το **Ρούγκελ** (γερμανικά: Ruggell) είναι ένας δήμος του Λίχτενσταϊν. Έχει έκταση 7.38 τ.χλμ. και πληθυσμό 1.937 κατοίκους (απογραφή 31 Δεκεμβρίου 2008). 

## Παραπομπές


## Εξωτερικοί σύνδεσμοι
* 

Κατηγορία:Πόλεις του Λίχτενσταϊν
Αμανουλάχ Χαν

Ο **Αμανουλάχ Χαν** (1 Ιουνίου 1892 - 25 Απριλίου 1960) ήταν βασιλιάς του εμιράτου του Αφγανιστάν από το 1919 έως το 1929, πρώτα σαν εμίρης και μετά το 1926 ως σάχης. Οδήγησε το Αφγανιστάν στην ανεξαρτησία του από το Ηνωμένο Βασίλειο. Ήταν ο πρώτος Αφγανός ηγέτης που προσπάθησε να εκσυγχρονίσει το Αφγανιστάν. Ωστόσο δεν τα κατάφερε εξαιτίας της ανόδου του Χαμπιμπουλάχ Καλακανί (Habībullāh Kalakānī) και των υποστηριχτών του που ήταν αντίθετοι στον εκσυχρονισμό του κράτους. Στις 19 Ιανουαρίου το 1929, παραιτήθηκε και κατέφυγε στην τότε γειτονική Βρετανική Ινδία, ενώ το Αφγανιστάν έπεσε σε εμφύλιο πόλεμο. Από την Βρετανική Ινδία πήγε στην Ευρώπη όπου και πέθανε στην Ζυρίχη της Ελβετίας το 1960.

## Παραπομπές


Κατηγορία:Βασιλείς του Αφγανιστάν
Σέλενμπεργκ

Το **Σέλενμπεργκ** (γερμανικά: *Schellenberg*) είναι ένας δήμος του Λίχτενσταϊν. Έχει έκταση 3,5 τ.χλμ. και πληθυσμό 1.042 κατοίκους (απογραφή 31 Δεκεμβρίου 2008). Είναι η πρωτεύουσα της Ούντερλαντ. 

## Παραπομπές


## Εξωτερικοί σύνδεσμοι
* 

Κατηγορία:Πόλεις του Λίχτενσταϊν
Αλγεβρικές ταυτότητες

Στα μαθηματικά, η  **ταυτότητα** είναι μία σχέση η οποία είναι ταυτολογικά αληθής. Αυτό σημαίνει ότι για οποιοδήποτε αριθμό ή τιμή θέσουμε στους όρους της ταυτότητας, η απάντηση θα είναι η ίδια δηλαδή τα δύο μέρη της ισότητας θα παραμένουν ίσα. 
Από τους ορισμούς των τριγωνομετρικών αριθμών μια τυχαίας γωνίας *θ* προκύπτουν βασικές τριγωνομετρικές ταυτότητες που είναι χρήσιμες στο λογισμό με παραστάσεις που περιέχουν τριγωνομετρικούς αριθμούς. 

## Πυθαγόρεια Ταυτότητα
Είναι η πλέον βασική τριγωνομετρική ταυτότητα :
: \sin ^2 \theta +  \cos ^2 \theta \equiv 1\,
η οποία αληθεύει για κάθε τιμή της γωνίας \theta.  
Η ταυτότητα αυτή είναι μία εκδοχή του  Πυθαγορείου θεωρήματος, όταν η γωνία \theta  ανήκει στο πρώτο τεταρτημόριο του μοναδιαίου κύκλου και επαληθεύει την εξίσωση : x^2 + y^2 = 1.    Αυτή η ταυτότητα επιλύεται αντίστοιχα ως προς ημίτονο ή συνημίτονο :

:\sin\theta = \pm \sqrt{1-\cos^2\theta} \quad και \quad \cos\theta = \pm \sqrt{1 - \sin^2\theta}. \, 

## Τριγωνομετρικοί αριθμοί
Με χρήση των τριγωνομετρικών αριθμών του ημιτόνου (sine) και του συνημίτονου (cosine) ορίζουμε την εφαπτομένη (tangent) (tan) σε συνάρτηση του ημιτόνου και του συνημίτονου:
:\tan\theta = \frac{\sin\theta}{\cos\theta},\quad\cot\theta=\frac{1}{\tan\theta}=\frac{\cos\theta}{\sin\theta}.
Εύκολα αποδεικνύεται η τριγωνομετρική ταυτότητα:
:\tan \theta\cdot \cot \theta = 1.

Κατηγορία:Στοιχειώδης άλγεβρα
Διοικητική διαίρεση της Δομινικανής Δημοκρατίας

thumb|right|300px|Οι περιφέρειες της Δομινικανής Δημοκρατίας
thumb|right|300px|Οι Επαρχίες της Δομινικανής Δημοκρατίας

Η **[[Δομινικανή Δημοκρατία]]** διαιρείται σε 3 γεωγραφικές περιφέρειες, 10 υποπεριφέρειες, 31 επαρχίες και επιμέρους σε δήμους.
Εύβουλος ο Αλεξανδρεύς

Ο **Εύβουλος ο Αλεξανδρεύς** ήταν αρχαίος Έλληνας φιλόσοφος της ελληνιστικής περιόδου.

Άκμασε το διάστημα 200 - 130 π.Χ. στην Αλεξάνδρεια, από όπου και η προσωνυμία του. Υπήρξε μαθητής του Ευφράνορος, αλλά και ο δάσκαλος του Πτολεμαίου από την Κυρήνη. Ανήκε στους σκεπτικούς φιλοσόφους.

## Πηγές
* *Εγκυκλοπαίδεια Πάπυρος Larousse Britannica*, τόμ. 25ος, σελ. 75
* *Νεώτερον Εγκυκλοπαιδικόν Λεξικόν Ηλίου*, τόμ. 8ος, σελ. 398

Κατηγορία:Αρχαίοι Έλληνες φιλόσοφοι
Κατηγορία:Σκεπτικοί φιλόσοφοι
Εύβουλος ο ποιητής

Ο **Εύβουλος ο ποιητής** ήταν αρχαίος Έλληνας Αθηναίος ποιητής της κλασικής περιόδου.

Καταγόταν από την Αθήνα όπου και άκμασε τον 4ο αιώνα π.Χ.. Ανήκε στη λεγόμενη Μέση κωμωδία έχοντας γράψει περισσότερα από 100 έργα στα οποία έχει διασώσει πολλά αποσπάσματα του Ευριπίδη.

## Παραπομπές


## Πηγές
* "Εγκυκλοπαίδεια Πάπυρος Larousse Britannica" τομ.25ος, σελ.75.
* "Νεώτερον Εγκυκλοπαιδικόν Λεξικόν Ηλίου" τομ.8ος, σελ.398.

Κατηγορία:Αρχαίοι Έλληνες κωμικοί ποιητές
Κατηγορία:Αρχαίοι Αθηναίοι
Κατηγορία:Ποιητές Μέσης Κωμωδίας
Απομιμητικό προϊόν

**Απομιμητικό εμπορικό προϊόν**, ή όπως κοινά αναφέρεται **προϊόν-μαϊμού**, ονομάζεται το πλαστό προϊόν ή η απομίμηση προϊόντος που προσφέρεται προς πώληση. Η διάδοση των απομιμητικών προϊόντων τα τελευταία χρόνια έγινε παγκόσμια και το εύρος των αγαθών τα οποία παρανόμως αντιγράφονται αυξήθηκε σημαντικά. Σύμφωνα με εκτιμήσεις του Γραφείου Αντιμετώπισης Πλαστογραφήσεων (*Counterfeiting Intelligence Bureau - CIB*) του Διεθνούς Εμπορικού Επιμελητηρίου (*International Chamber of Commerce - ICC*) τα απομιμητικά προϊόντα αποτελούν το 5 έως 7% συνολικά του παγκόσμιου εμπορίου. Μία αναφορά του Οργανισμού Οικονομικής Συνεργασίας και Ανάπτυξης (*Organisation for Economic Co-operation and Development - OECD*) αναφέρει ότι η ζημιά από απομιμητικά και πειρατικά προϊόντα ανέρχεται έως και 200 δισ. Δολάρια το 2005 και γύρω στα 250 δισ. Δολάρια το 2007. Άλλες εκτιμήσεις καταλήγουν σε πιο ένα περισσότερο ακριβές ποσό της τάξης των 600 δισ. Δολαρίων, καθώς οι εκτιμήσεις του OECD δεν περιλαμβάνουν τις διαδικτυακές αγορές και τα προϊόντα που πλαστογραφούνται και πωλούνται μέσα στην ίδια χώρα. 

Η γκάμα των καταναλωτικών αγαθών που πλαστογραφούνται και πωλούνται ως αυθεντικά είναι ευρεία. Εκτός από πολυάριθμα μικρά προϊόντα όπως ρολόγια, τσιγάρα, ταινίες και λογισμικό, μεγαλύτερα προϊόντα πλαστογραφούνται επίσης ως αυτοκίνητα και μοτοσυκλέτες. Υπάρχει μία ταχέως αναπτυσσόμενη αγορά για απομιμήσεις φαρμάκων και ηλεκτρονικών εξαρτημάτων, με πλαστογραφημένα ηλεκτρονικά εξαρτήματα να έχουν βρεθεί από τη NASA, το Αμερικανικό Ναυτικό και τον Αμερικανικό Στρατό, με τις εκτιμήσεις να υποδηλώνουν ότι η αγορά πλαστών ηλεκτρονικών διπλασιάστηκε μεταξύ το 2005 και του 2008.

## Παραπομπές


## Περαιτέρω ανάγνωση
* Phillips, Tim. *Knockoff: The Deadly Trade in Counterfeit Goods* Kogan Page, U.K. (2006)
* Wilson, Bee. *Swindled: The Dark History of Food Fraud, from Poisoned Candy to Counterfeit Coffee*, Princeton University Press (2008)

Κατηγορία:Διανοητική ιδιοκτησία
Κατηγορία:Εμπόριο
NB (αποσαφήνιση)

Η συντομογραφία λατινικών και ελληνικών χαρακτήρων **NB** ή **Nb** και **νβ** (στην αγγλική γλώσσα προφέρεται εν-μπι) μπορεί να αναφέρεται:

*Στο Νιόβιο, χημικό στοιχείο, ως **Nb**.
*Στο Νιού Μπράνζγουικ, ταχυδρομικό κωδικό της ομώνυμης επαρχίας .
*Στο φορητό υπολογιστή ως **Nb** ή **NB**.
*Στο Netbook ως**Nb** ή **NB** .
*Στο nota bene ως Ν.Β. στη συντομογραφία της φράσης  (ελληνική απόδοση "σημειώσατε" ή "δώστε προσοχή").

## Στην ελληνική γλώσσα
*Στην νευρογενή βουλιμία στην Ιατρική
*Στο ΝΒ΄ ή **νβ΄** στον αριθμό 52 .
Εμάνουελ Λάσκερ

Ο **Εμάνουελ Λάσκερ** (*Emanuel Lasker*, 24 Δεκεμβρίου 1868 - 11 Ιανουαρίου 1941) ήταν Γερμανός σκακιστής, μαθηματικός και φιλόσοφος, ο οποίος ήταν παγκόσμιος πρωταθλητής στο σκάκι για 27 χρόνια (από το 1894 έως το 1921).

## Η ζωή του
Γεννήθηκε στις 24 Δεκεμβρίου του 1868 στο Μπερλίνχεν της Πρωσίας (σήμερα Μπάρλινεκ στην Πολωνία). Ήταν παγκόσμιος πρωταθλητής στο σκάκι από το 1894 έως το 1921, όταν εκθρονίστηκε από τον Χοσέ Ραούλ Καπαμπλάνκα στην Αβάνα της Κούβας. Πέθανε στη Νέα Υόρκη στις 11 Ιανουαρίου του 1941, σε ηλικία 72 ετών.

Κατηγορία:Πολωνοί μαθηματικοί
Κατηγορία:Πολωνοί σκακιστές
Κατηγορία:Γερμανοί μαθηματικοί
Κατηγορία:Γερμανοί σκακιστές
Κατηγορία:Μαθηματικοί του 20ού αιώνα
Κατηγορία:Εβραίοι σκακιστές
Κατηγορία:Θεωρητικοί του σκακιού
Εύβουλος ο Εφέσιος

Ο **Εύβουλος ο Εφέσιος** ήταν αρχαίος Έλληνας φιλόσοφος, του οποίου οι ακριβείς χρονολογίες θανάτου και γέννησης δεν είναι γνωστές σύμφωνα με τα *Ελληνικά Χρονικά* του Αττάλου.
Καταγόταν από την Έφεσο, από όπου και η προσωνυμία του. Ήταν γιος του Καλλικράτη. Υπήρξε μαθητής του Λακύδη και του Βοήθου από τον Μαραθώνα. Περιλαμβάνεται στους φιλοσόφους της Μεγάλης Ακαδημίας.

## Παραπομπές


## Πηγές
* *Εγκυκλοπαίδεια Πάπυρος Larousse Britannica*, τόμ. 25ος, σελ. 75
* *Νεώτερον Εγκυκλοπαιδικόν Λεξικόν Ηλίου*, τόμ. 8ος, σελ. 398

Ευβουλος
FI

Η συντομογραφία λατινικών χαρακτήρων **FI** ή **fi** (στην αγγλική γλώσσα προφέρεται εφ-άι) μπορεί να αναφέρεται:

*Ως **FI**
**Στη χώρα Φινλανδία
**Στις Νήσους Φώκλαντ
**Στη Φλωρεντία (επαρχία) ως διακριτικά πινακίδων κυκλοφορίας οχημάτων.
**Στην Τέταρτη Διεθνή
**Στην αεροπορική εταιρεία Icelandair κατά IATA.

*Ως **fi**
** Στη Φιλανδική γλώσσα κατά ISO 639-2
**.fi στον top-level domain κωδικό για τη Φινλανδία στο διαδίκτυο.

*Ως δεύτερο συνθετικό των συντομογραφιών
**Wi-Fi (Wireless Fidelity)
**Hi-Fi (High Fidelity)
**Sci-Fi (Science fiction)
ΔΑ

Η συντομογραφία ή λέξη ελληνικών χαρακτήρων **ΔΑ** ή **Δ.Α.** μπορεί να αναφέρεται:

*Στον Δήμο Αθηναίων
*Στο κόμμα Δημοκρατική Αριστερά
*Στη Δημοκρατική Άμυνα, οργάνωση του αντιδικτατορικού αγώνα
*Στη Δημόσια Αρχαιολογία
*Στη Δημοτική Αστυνομία
*Στη Διεθνή Αμνηστία
*Στη Διοίκηση Αεροπορίας (Κύπρος)
*Στη Διπλωματική Ακαδημία
*Στη Δυτική Αττική
*Ως **,ΔΑ΄** ή **,δα΄** στον αριθμό 4001 στο ελληνικό σύστημα αρίθμησης
*Στο μόριο της ελληνικής γλώσσας **δα**
*Στην απάντηση σε ερωτηματολόγια και δημοσκοπήσεις **Δ.Α.** (Δεν Απαντώ)
Ελληνικό δίκτυο μικρών νησιών

Το **Ελληνικό Δίκτυο Μικρών Νησιών**, ιδρύθηκε το 2007 από δήμους μικρών ελληνικών νησιών, είναι αστική μη κερδοσκοπική εταιρεία και σκοπός της είναι η ανάπτυξη του ανθρώπινου και κοινωνικού κεφαλαίου των νησιών. Μέλη της είναι περίπου 30 μικρονησιωτικοί δήμοι της Ελλάδας (48 μικρά νησιά με πληθυσμό κάτω των 5000 μόνιμων δημοτών). Διοικείται από επταμελές Διοικητικό Συμβούλιο και πρόεδρός του είναι ο Ελευθέριος Σ. Κεχαγιόγλου. Έδρα του ΕΔΜΝ είναι η Ύδρα, διαθέτει γραφεία στην Αθήνα, συμμετέχει σε επιτροπές παρακολούθησης του ΕΣΠΑ 2007-2013, είναι μέλος της Ευρωπαϊκής Ομοσπονδίας Δικτύων Μικρών Νησιών, υλοποιεί ευρωπαϊκά προγράμματα για τα μικρά νησιά και παίζει ρόλο σε θέματα που άπτονται εθνικής και ευρωπαϊκής πολιτικής. 

## Εξωτερικοί σύνδεσμοι
*Ελληνικό Δίκτυο Μικρών Νησιών, επίσημη ιστοσελίδα

Κατηγορία:Μη κερδοσκοπικοί οργανισμοί
Ευρωπαϊκός Κοινωνικός Χάρτης

Με την ονομασία **Ευρωπαϊκός Κοινωνικός Χάρτης**, φέρεται διεθνής συνθήκη που συνομολογήθηκε από κράτη μέλη του Συμβουλίου της Ευρώπης και υπογράφηκε στο Τορίνο το 1961 και που αναθεωρήθηκε το 1996.

Η συνθήκη αυτή παρείχε εξ αρχής τη δυνατότητα ακόμα και της μερικής επικύρωσης από τα κράτη μέλη. Πρώτα ευρωπαϊκά κράτη που επικύρωσαν την εν λόγω συνθήκη ήταν η Αυστρία, Γαλλία, Δανία, Δυτική Γερμανία, Ελλάδα, Μεγάλη Βρετανία, Ιρλανδία, Ισλανδία, Ισπανία, Ιταλία, Κύπρος, Ολλανδία και Σουηδία. 
Η Ελλάδα επικύρωσε τη συνθήκη το 1984 με τον Νόμο **1426/1984** (το ίδιο έτους).

Κατ΄ εφαρμογή της παραπάνω συνθήκης ιδρύθηκε η Ευρωπαϊκή Επιτροπή Κοινωνικών Δικαιωμάτων που παρακολουθεί τις ετήσιες αναφορές - εκθέσεις των κρατών μελών στην ευρύτερη εφαρμογή της, εξετάζοντας παράλληλα σχετικές καταγγελίες.

## Εξωτερικοί σύνδεσμοι
*Ευρωπαϊκός Κοινωνικός Χάρτης επίσημη ιστοσελίδα
* Ευρωπαϊκός Κοινωνικός Χάρτης 1961
*Αναθεωρημένος Ευρωπαϊκός Κοινωνικός Χάρτης
*1995 Πρόσθετο Πρωτόκολλο προβλέπει ένα σύστημα συλλογικών παραπόνων
*Συνοπτική επισκόπηση του Ευρωπαϊκού Κοινωνικού Χάρτη

## Πηγές
* "Εγκυκλοπαίδεια Πάπυρος Larousse Britannica" τομ.25ος, σελ.160.

Κατηγορία:Διεθνείς συνθήκες
Κατηγορία:Εργατικό Δίκαιο
Houlihan Lokey

Η **Houlihan Lokey** είναι μια διεθνής επενδυτική τράπεζα με εξειδίκευση στις εξαγορές και συγχωνεύσεις, στις αγορές κεφαλαίου, σε οικονομικές αναδιαρθρώσεις, και αποτιμήσεις με έδρα το Λος Άντζελες των ΗΠΑ. Η εταιρεία έχει καταταχθεί παγκοσμίως ως ο Νο 1 σύμβουλος σε αναδιαρθρώσεις και ο Νο 1 σύμβουλος εξαγορών και συγχωνεύσεων για συναλλαγές στις ΗΠΑ αξίας έως $1δις, σύμφωνα με το Thomson Reuters και έχει στο χαρτοφυλάκιό της δύσκολες περιπτώσεις αναδιάρθρωσης επιχειρήσεων και κλάδων. Η Houlihan Lokey διατηρεί 14 γραφεία και περισσότερους από 800 υπαλλήλους στην Ευρώπη, τις ΗΠΑ και την Ασία και εξυπηρετεί περισσότερους από 1,000 πελάτες κάθε χρόνο, από ολιγομετοχικές εταιρείες,  μέχρι οργανισμούς Global 500 και ιδιωτικά επενδυτικά κεφάλαια.  
Η εταιρεία έχει μεταξύ των άλλων γραφεία στο Λος Άντζελες, Νέα Υόρκη, Ουάσιγκτον, Πεκίνο, Χονγκ Κονγκ, Μουμπάι, Σιγκαπούρη, Λονδίνο, Φρανκφούρτη και Παρίσι.

## Εξωτερικοί σύνδεσμοι
* Επίσημη ιστοσελίδα της Houlihan Lokey

## Παραπομπές


Κατηγορία:Τράπεζες των ΗΠΑ
Κατηγορία:Επενδύσεις